open-index/open-wikipedia-markdown huggingface dataset:
Jan Petr Velkoborský

**Jan Petr Velkoborský** (* 11. júl 1934, Banská Bystrica – †&nbsp;30. november 2012) bol prekladateľ.

## Životopis
Študoval češtinu a históriu na Filozofickej fak. KU v Prahe, absolvoval roku 1959. Od roku 1965 redaktor nakladateľstva Albatros a externý lektor fínskej literatúry na Filozofickej fak. KU v Prahe. Prekladal a komentoval klas. a modernú fínsku prózu a poéziu (A. Kivi, P. Haavikko, V. Huovinen a i.). Spoloprekladateľ slov. výberu z eposu *[[Kalevala]]* (1986).

## Literatúra
* Československý biografický slovník

## Referencie


## Externé odkazy
* 

Kategória:Narodenia v 1934
Kategória:Úmrtia v 2012
Kategória:Osobnosti z Banskej Bystrice
Kategória:Českí prekladatelia
Kategória:Absolventi Karlovej univerzity
Július Verčík

**Július Verčík** (Vercsik) (* 12. apríl 1894, Žilina† 8. jún 1981, Žilina) bol slovenský komunistický politik, redaktor a publicista. Pseudonym: Vl. Tatran, Vl. Horský, Rodoľub, Zelenay, Kamenský, Grigorievič, Bronevik.

## Rodina
* otec Ján Verčík
* matka Mária rod. Kalašová
* mal 3 súrodencov
* s manželkou Sidóniou (rodená Habinová) mali troch synov

## Životopis
Študoval na reálnom gymnáziu v Žiline. Potom pôsobil ako zámočnícky učeň vo Viedni a v Žiline, kde navštevoval učňovskú školu. Pracoval ako strojný zámočník na viacerých miestach Slovenska. V prvej svetovej vojne bojoval na ruskom a srbskom fronte. Od roku 1917 člen predlitavskej sociálnej demokracie. Bol organizátor odborového hnutia kovorobotníkov. V rokoch 19191921 člen a politický pracovník Československej sociálne demokratickej strany, tajomník Zväzu kovorobotníkov Slovenska a Podkarpatskej Rusi vo Zvolene a v Banskej Bystrici. V rámci sociálnej demokracie bol predstaviteľom ľavice. Bol jeden z organizátorov zjazdu marxistickej ľavice v Ľubochni a Ružomberku v januári 1921, ktorým sa zavŕšil proces tvorenia komunistickej strany na Slovensku. V rokoch 19211930 popredný organizátor a funkcionár komunistického hnutia na Slovensku. V rokoch 19241925 a 19281929 člen politbyra KSČ. Bol tiež tlačovým tajomníkom ÚV KSČ pre Slovensko. V rokoch 19251929 poslanec Národného zhromaždenia za KSČ. Pôsobil ako redaktor komunistickej tlače ako *[[Pravda (slovenský denník)|Pravda chudoby]]*, *[[HLAS ĽUDU|Hlas ľudu]]*, *Spartakus*, *Proletárka*. V tomto období sa stal jeho spolupracovníkom Klement Gottwald. Po čase sa s Gottwaldom rozišiel a V roku 1930 opustil aj KSČ. Roku 1933 sa vrátil k sociálnej demokracii. Po vyhlásení autonómie Slovenska v roku 1938 vstúpil do HSĽS. V 50. rokoch bol krivo obvinený a odsúdený a väznený.

Bol autorom viacerých brožúr o obecných voľbách, mestských a dozorných radách, družstevnej mládeži. Písal aj príležitostné básne a články o pobyte v Rusku. Prekladal z nemčiny, ruštiny, češtiny, preložil Komunistický manifest. Vyšli o ňom tri bibliografické diela.

## Referencie


## Literatúra
* Slovenský biografický slovník
* Verčík, Július, 1894-1981 - Bibliografia slovenskej historiografie

## Externé odkazy
* 
* Záznam o narodení a krste v matrike záznam číslo 68; pokrstený ako Johann Martin Slovenszky

Kategória:Slovenskí politici
Kategória:Slovenskí komunistickí funkcionári
Kategória:Slovenskí publicisti
Kategória:Slovenskí redaktori
Kategória:Osobnosti zo Žiliny
Kategória:Členovia Krajinského zastupiteľstva Slovenskej krajiny
Jozef Verner

**Jozef Verner** (Werner; od 1844 Verney) (* 16. november 1785, Banská Bystrica† ?) bol slovenský vysokoškolský pedagóg a filozof.

## Rodina
* otec Anton Verner
* matka Terézia Vernerová

## Životopis
Základnú školu navštevoval pravdepodobne v Banskej Bystrici, klerik banskobystrickej diecézy, študoval teológiu a filozofiu, 1812 doktor filozofie. Vychovávateľ v rodine grófa L. Gyulaya, od 1810 profesor teroretickej a praktickej filozofie na akadémii v Győri, 1834-1849 v Pešti. Autor filozofických spisov, v ktorých sa zameral na výklad psychológie, logiky, metafyziky a etiky. Tlačou vydal príhovor pri príležitosti výročia založenia univerzity v Pešti. Tabulárny sudca Győrskej,  Tolnayskej, Esztergomskej a Zvolenskej stolice. Člen mineralogickej spoločnosti v Jene.

## Dielo
* Logica, seu dianoelogia, Győr roku 1821
* Psychologia empirica, Győr roku 1827
* Metapsysica et ethica, Budapešť roku 1834
* Philosophia moralis, Budapešť roku 1835

## Literatúra
* Slovenský biografický slovník

## Externé odkazy
* 

Kategória:Slovenskí filozofi
Kategória:Narodenia 16. novembra
Kategória:Narodenia v 1785
Kategória:Úmrtia v 18. storočí
Ivan Vesel

náhľad|Hrob Veselovcov v banskobystrickom evanjelickom cintoríne
**Ivan Vesel** (* 5. december 1901, Zvolen – † 4. február 1964, Bratislava) bol slovenský právnik, protifašistický bojovník, účastník SNP.

## Rodina
* otec Ján Vesel (1862 – 1931)
* matka Kornélia Veselová, rod. *Barányová* (1866 – 1945)
* súrodenci Elena Nábělková, Milan Vesel, Mirko Vesel, Zora Paulendová, Miloš Vesel

## Životopis
V rokoch 19111918 navštevoval gymnázium v Banskej Bystrici, študoval právo na univerzite v Prahe, JUDr. Sudca v Banskej Bystrici (19301933), potom v Modrom Kameni, Novej Bani, Námestove a v Bratislave, po 1945 prezidiálny šéf najvyššieho súdu Povereníctva spravodlivosti v Bratislave. Od 1939 účastník ilegálneho protifašistického hnutia. Po vypuknutí SNP pracovník propagačného oddelenia Veliteľstva 1. čs. armády na Slovensku, organizoval činnosť Povereníctva pravosúdia, gen. prokurátor v Banskej Bystrici. Po ústupe SNP do hôr príslušník partizánskej skupiny Kaličenko 1. čs. partizánskej brigády J.V. Stalina. Bol pochovaný v Banskej Bystrici.

## Ocenenie
* Roku 1946 vyznamenaný Radom SNP I.tr.

## Literatúra
* *[[Slovenský biografický slovník]]*

## Externé odkazy
* Záznam o narodení a krste v matrike evanjelického zboru vo Zvolene; pokrstený ako Iván Miklós Vesel
* 

Kategória:Osobnosti SNP
Kategória:Osobnosti zo Zvolena
Kategória:Slovenskí právnici
Ján Vesel (1899)

**Ján Vesel** (* 10. august 1899, Banská Bystrica - Kráľová – † 5. marec 1971, Banská Bystrica) bol slovenský včelár a kultúrny pracovník. 

## Životopis
Zamestnanec ČSAD v Banskej Bystrici, včelársky odborník, člen rôznych kultúrnych spolkov v Banskej Bystrici. 7. februára 1926 sa ako spoluzakladateľ podieľal na vytvorení Spolku včelárov v Banskej Bystrici-Radvani, spoločne s Bohumilom Dlouhým a s Augustínom Mydlom. Pochovaný v Radvani.

## Referencie

## Literatúra
* Kto bol kto v histórii Banskej Bystrice 12552000

## Externé odkazy
* 

 

Kategória:Slovenskí včelári
Kategória:Slovenské osobnosti v kultúre
Kategória:Osobnosti z Banskej Bystrice
Štefan Velgos

**Štefan Velgos** (* 20. august 1887, Bardejov – † 20. marec 1959, Banská Bystrica) bol verejný činiteľ, notár a úradník.

Jeho matka Mária Velgosová 

## Životopis
Študoval na gymnáziu v Prešove, 19061907 absolvoval notársky náukobeh v Prešove. Notár, župný úradník, úradník štátnej správy na viacerých miestach Slovenska. Od roku 1940 príslušník občianskeho protifašistického hnutia, pomáhal pri útekoch českých  vlastencov a rasovo prenasledovaných občanov do Maďarska, 1944 zatknutý gestapom za účasť na príprave SNP. Významne prispel k repatriácii slovenského obyvateľstva z Maďarska a k reslovakizácii južného Slovenska. Poslanec SNR.

## Ocenenie
* Roku 1946 vyznamenaný Radom SNP II.tr.

## Literatúra
* *[[Slovenský biografický slovník]]*

## Externé odkazy
* Záznam o narodení a krste v matrike záznam číslo 128
* 

Kategória:Osobnosti z Bardejova
Kategória:Slovenskí notári
Kategória:Slovenskí právnici
Kategória:Poslanci SNR
Milan Vesel

náhľad|Hrob Veselovcov v banskobystrickom evanjelickom cintoríne
**Milan Vesel** (* 23. máj 1903, Zvolen – † 5. marec 1984, Zvolen) vojenský veliteľ, generál  in memoriam, protifašistický bojovník a účastník SNP.

## Rodina
* otec Ján Vesel (1862 – 1931)
* matka Kornélia Veselová, rod. *Barányová* (1866 – 1945)
* súrodenci Elena Nábělková, Ivan Vesel, Mirko Vesel (dvojča), Zora Paulendová, Miloš Vesel

## Životopis
V roku 1913-1921 študoval na gymnáziu v Banskej Bystrici, 1921-1923 na Vojenskej akadémii v Hraniciach na Morave, 1943 absolvoval kurz veliteľov divíznej dopravy v Hannoveri, 1946-1947 kurz veliteľov vojskových telies na Vysokej šk. vojenskej v Prahe.  Od 1921 vojak, od 1923 dôstojník česko-slovenskej resp. slovenskej armády z povolania. Príslušník a veliteľ útvarov viacerých delostreleckých plukov vo Zvolene, v Brezne, a i. V roku 1939 účastník ťaženia proti Poľsku. Počas Prvej Slovenskej republiky zostal naďalej verný Česko-Slovensku a vstúpil do protifašistického hnutia, spoluorganizátor ozbrojeného povstania, 29. augusta 1944 s bratom Mirkom Veselom inicioval obsadenie budovy Veliteľstva pozemného vojska v Banskej Bystrici. Spoluautor Proklamácie vojenského rev. vedenia a Proklamácie predsedníctva UNV. Počas SNP príslušník 1. čs. armády na Slovensku, v apríli až júli 1945 posádkový veliteľ v Banskej Bystrici. Po ústupe Povstania do hôr príslušník part. skupiny N.V. Volkova, od marca 1945 príslušník 1. čs.  armádneho zboru v ZSSR, s ktorým sa zúčastnil na oslobodzovaní Slovenska. V totalitnom režime politicky prenasledovaný, odsúdený a väznený. V roku 1955 omilostený, 1956 právne a občiansky rehabilitovaný. Nositeľ vysokých vojenských vyznamenaní, 25.  august 1994 in memoriam udelená hodnosť generálmajor. Bol pochovaný v Banskej Bystrici.

## Ocenenie
* Roku 1946 vyznamenaný Radom SNP I.tr., Čs. vojnovým krížom 1939, 1947 Čs. vojenskou medailou Za zásluhy I.st.

## Pamiatky
* pamätná tabuľa na Donovaloch (1969)

## Literatúra
* Slovenský biografický slovník

## Externé odkazy
* Záznam o narodení a krste v matrike evanjelického zboru vo Zvolene; pokrstený ako Milán Methód Vesel
* 

Kategória:Narodenia v 1903
Kategória:Úmrtia v 1984
Kategória:Osobnosti SNP
Kategória:Slovenské vojenské osobnosti
Kategória:Osobnosti zo Zvolena
Kategória:Slovenskí generáli
Kategória:Nositelia Radu Slovenského národného povstania
Miloš Vesel

**Miloš Vesel** (* 29. január 1909, Zvolen† 22. jún 1989, Ružomberok) bol slovenský generál in memoriam, protifašistický bojovník, účastník SNP.

## Rodina
* otec Ján Vesel (1862 – 1931)
* matka Kornélia Veselová, rod. *Barányová* (1866 – 1945)
* súrodenci Elena Nábělková, Ivan Vesel, Milan Vesel, Mirko Vesel, Zora Paulendová

## Životopis
Absolvoval gymnázium v Banskej Bystrici (1929). Študoval na vojenskej škole v Košiciach, na Vojenskej akadémii v Hraniciach, na Vojenskej aplikačnej škole delostrelectva v Olomouci, absolvoval vojenské kurzy v Míloviciach, v  Plaveckom  Podhradí, Vysokú vojenskú školu v Prahe. Od 1929 vojak v Nitre, od 1932 dôstojník československej a neskôr slovenskej armády z povolania. Pôsobil ako vojenský veliteľ vo viacerých delostreleckých útvaroch v Brezne, v Banskej Štiavnici a i. Od júla 1944 veliteľ posádky v Ružomberku. Bol protifašisticky zmýšľajúci, ako dôstojník slovenskej armády spolupracoval s odbojom, orientoval sa na londýnske centrum. Spoluorganizátor a účastník SNP. Do povstania sa zapojil ako veliteľ vojenskej posádky v Ružomberku. Počas obsadzovania Ružomberka partizánmi došlo popravám nemeckých vojakov a civilistov partizánmi. Z Ružomberka ustúpil resp. utiekol pred slabou nemeckou jednotkou, obranu musel konsolidovať  pplk. Černek. Veliteľ obranného úseku Biely Potok 6. taktickej skupiny 1. čs. armády na Slovensku. Neskôr po prechode povstania do hôr pôsobil ako zástupca veliteľa a súčasne veliteľ 1. práporu 2. čs. paradesantnej brigády. Po spojení s Červenou armádou bol od februára veliteľom delostrelectva 4. čs. samostatnej brigády. Po oslobodení z politických dôvodov predčasne prepustený z armády. Rehabilitovaný bol v roku 1964. Nositeľ vysokých vojenských vyznamenaní, 10. december 1991 in memoriam udelená hodnosť generálmajor a Rad M. R. Štefánika III. tr.

## Ocenenie
* 1945 vyznamenaný Čs. vojnovým krížom 1939, 1946 Radom SNP I. tr., Čs. medailou Za chrabrosť pred nepriateľom

## Pamiatky
* pamätné tabule na Jaziercach pri Ružomberku a vo Vojskovej doline
* rkp. pozostalosť v Liptovskom múzeu v Ružomberku

## Referencie

## Literatúra
* Slovenský biografický slovník

## Externé odkazy
* Záznam o narodení a krste v matrike evanjelického zboru vo Zvolene; pokrstený ako Milos András Illés Vesel
* 

Kategória:Slovenskí generáli
Kategória:Osobnosti SNP
Kategória:Osobnosti zo Zvolena
Mirko Vesel

náhľad|Hrob Veselovcov v banskobystrickom evanjelickom cintoríne
**Mirko Vesel** (* 23. máj 1903, Zvolen – † 6. jún 1976, Weil der Stadt) generál, vojenský veliteľ, protifašistický bojovník, organizátor a účastník SNP. Bol iniciátor a hlavný aktér dobytia budovy Veliteľstva pozemného vojska, ktoré prebehlo 29. augusta 1944 v Banskej Bystrici.

## Rodina
* otec Ján Vesel (1862 – 1931)
* matka Kornélia Veselová, rod. *Barányová* (1866 – 1945)
* súrodenci Elena Nábělková, Ivan Vesel, Milan Vesel (dvojča), Zora Paulendová, Miloš Vesel, Želmíra Kittnerová

## Životopis
Študoval na gymnáziu v Banskej Bystrici (19131921), na Vojenskej akadémii v Hraniciach na Morave, na Vojenskej aplikačnej škole delostrelectva v Olomouci, neskôr absolvoval niekoľko vojenských kurzov. Od roku 1923 dôstojník československej a neskôr slovenskej armády, príslušník delostreleckého pluku vo funkcii veliteľa, prednosta 4. odd. štábu 1. divízie, dôstojník na doplnkovej správe MNO v Bratislave. 

Bol účastník ilegálneho protifašistického hnutia, spolupracovník občianskych odbojových skupín. Stúpenec čs. exilovej vlády, organizoval informačné služby britskej rozviedky pre československý zahraničný odboj. Spoluorganizátor a účastník SNP, 29. augusta 1944 bol s bratom Milanom iniciátor a aktér obsadenia budovy Veliteľstva pozemného vojska v Banskej  Bystrici. Tiež bol signatár Proklamácie s slovenským vojakom a Proklamácie k slovenskému národu, ktorými bolo vyhlásené povstanie. Počas neho bol prednosta politickej správy Veliteľstva 1. čs. armády na Slovensku, v októbri-novembri 1944 zástupca 1. čs. armády na Slovensku v delegácii povstaleckej SNR na rokovaniach s exilovou vládou v Londýne a účastník delegácie na rokovaniach v Moskve. 

Po roku 1945 sa zúčastnil na budovaní novej čs. armády a 19. februára 1947 bol vymenovaný do hodnosti brigádny generál. V roku 1950 bol zbavený vojenskej hodnosti, ktorá mu bola v roku 1991 vrátená *[[in memoriam]]*. Mestský národný výbor v Banskej Bystrici mu udelil 21. augusta 1990 čestné občianstvo in memoriam. Pochovaný je v Banskej Bystrici.

## Ocenenie
* Roku 1945 vyznamenaný Radom SNP I. triedy, Čs. vojnovým krížom 1939, Čs. vojenskou medailou Za zásluhy I. stupňa

## Pamiatky
* pamätná tabuľa na Donovaloch (1969)

## Literatúra
* Slovenský biografický slovník

## Externé odkazy
* Záznam o narodení a krste v matrike evanjelického zboru vo Zvolene; pokrstený ako Mirko Cyrill Vesel
* 

 
Kategória:Narodenia v 1903
Kategória:Úmrtia v 1976
Kategória:Osobnosti SNP
Kategória:Slovenské vojenské osobnosti
Kategória:Osobnosti zo Zvolena
Kategória:Slovenskí generáli
Kategória:Česko-slovenskí generáli
Kategória:Nositelia Radu Slovenského národného povstania
František Veselovský

**František Veselovský** (* 30. september 1845, Liptovská Lúžna – † 13. marec 1917, Trnava) bol slovenský advokát, politik a bankár.

## Životopis
Jeho otec bol František Veselovský a matka Barbora rod. Cibuľová. Študoval na gymnáziu v Banskej Bystrici, žiak Martina Čulena, právo absolvoval v Bratislave, JUDr. Pôsobil ako advokát v Trnave (od 70 rokov 19. storočia), od 1897 zakladateľ a správca Trnavskej a vidieckej ľudovej banky, právny poradca a funkcionár Spolku sv. Vojtecha. Od začiatku 20. storočia člen Slovenskej národnej strany, jej poslanec v uhorskom sneme (19011905). Aktívny národný pracovník počas štúdií člen spolku *Naprej*, v uhorskom parlamente bojoval za práva slovenského národa, mecén slovenských kultúrnych podujatí. Publikoval články o volebnej tematike.

## Literatúra
* Slovenský biografický slovník

## Externé odkazy
* Záznam o narodení a krste v matrikevo farnosti Liptovská Lúžna
* 

Kategória:Poslanci uhorského snemu
Kategória:Slovenskí politici
Kategória:Slovenskí bankári
Kategória:Slovenskí advokáti
Kategória:Politici SNS (historickej)
Kategória:Osobnosti z Liptovskej Lúžnej
Mikuláš Vešeléni

**Mikuláš Vešeléni** - Wesselényi de Hadad (starším slovenským pravopisom **Wesselényi**, historickým pravopisom aj **Wesselini**; ) (* 14. február Trenčianske Teplice† 4. február 1666, Banská Bystrica) bol rímskokatolícky duchovný, jezuita a pedagóg.

## Životopis
náhľad|183x183bod|Erb rodu Vešeléni
Pochádzal z významného uhorského protestantského šľachtického rodu Vešeléniovcov, ktorý pochádzal z Novohradskej župy. Jeho otcom bol barón Štefan Vešeléni z Hadadu, kráľovský radca a župan Solnockej župy, matka Katarína, rodená Deršfi (*Derssfy*).
Jeho brat František Vešeléni bol významným uhorským vojvodom a politikom.

Od roku 1626 bol členom jezuitskej rehole, doktor filozofie. Vyučoval filozofiu, teológiu a fyziku na univerzite v Trnave. Bol rektorom bratislavského kolégia. Neskôr bol predstaveným Dómu sv. Alžbety v Košiciach. Bol členom predstavenstva jezuitskej školy v Trenčíne.

Je autorom viacerých filozofických dišpút.

## Referencie

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Vešeléniovci
Kategória:Osobnosti z Trenčianskych Teplíc
Kategória:Jezuiti
Kategória:Uhorskí šľachtici
Kategória:Slovenskí šľachtici
František Veselý (lekár)

**František Veselý** (* 9. október 1950, Trenčín - † 19. apríl 2000, Banská Bystrica) bol  lekár-onkochirurg.

## Životopis
Študoval na Lekárskej fak. UK v Bratislave. Nastúpil do NsP KÚNZ v Banskej Bystrici (1. augusta 1978). Vedúci úseku onkochirurgie Chirurgickej kliniky Nemocnice s poliklinikou FDR v Banskej Bystrici (po → A. Pelikánovi). Autor monografie 

Operácia katarakty rohovkovým rezom (Bratislava roku 1998), autor a spoluautor štúdií a odborných článkov v lekárskych časopisoch.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí lekári
Kornélia Veselová

**Kornélia Veselová**, rod. *Barányová* (* 2. február 1866, Solčany† 26. február 1945, Slovensko) bola slovenská národnokultúrna pracovníčka. Je pochovaná v Banskej Bystrici.

## Rodina
* manžel: Ján Vesel (1862 – 1931) 
* deti: Elena Nábělková, Ivan Vesel, Milan Vesel, Mirko Vesel, Zora Paulendová, Miloš Vesel, Mária Vašková, Oľga Izáková Otevřelová, Kornélia Kozmálová, Želmíra, Kittnerová, Viera Kálesová
* otec: Michal Barány
* matka: Mária rod. Kacinová

## Životopis
Národná a kultúrna pracovníčka. Predsedníčka Živeny a Červeného kríža vo Zvolene. Iniciátorka založenia a členka družstva Lipa vo Zvolene. Predsedníčka, členka Živeny v Banskej Bystrici. Zakladajúca členka a funkcionárka obnoveného MO MS v  Banskej Bystrici.

## Literatúra
* Kto bol kto v histórii Banskej Bystrice 12552000

## Externé odkazy
* 
* Záznam o narodení a krste v matrike riadok 5 - farnosť Solčany; pokrstená ako Cornelia Bárán

 
Kategória:Slovenské osobnosti v kultúre
Kategória:Osobnosti zo Solčian
Pavol Veselský

**Pavol Veselský** (* 5. marec 1849, Banská Bystrica - † 15. apríl 1933, Nădlac, Rumunsko) bol pedagóg a publicista.

## Rodina
* otec Samuel Veselský
* matka Zuzana rod. Scheerová 

## Životopis
Študoval na učiteľskom ústave v Soprone. Od 1865 pomocný učiteľ v Aszóde, učiteľ v Pitvaroši, po 1920 pôsobil v Nadlaku. Významný pedagóg, bojovník za nár. práva Slovákov na Dolnej zemi a proti maďarizácii, osvetový pracovník a publicista.  V pedagogických príspevkoch sa venoval vyučovaciemu procesu, rodinnej výchove, povinnostiam učiteľa, odmeňovaním aktivity žiakov. V osvetových článkoch sa zameral na problematiky včelárstva a národopisu, autor učebníc dejepisu a národopisu. V ľudovýchovnej a osvetovej práci sa zameral na záhradníctvo a včelárstvo, založil v Pitvaroši dychovú  kapelu a slov. spevokol, aktivizoval činnosť ochotníckeho divadla. Predplácal a rozširoval slov. knihy a časopisy. Bol poslancom rumun. snemu za Tótkomlós. Spolozakladateľ a prvý vzdelávateľ Sokola v Nadlaku. Vyznamenaný Radom Rumunskej koruny.

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí pedagógovia
Ľudovít Veselý

náhľad|Pamätná tabuľa vo Zvolenskej Slatine
**Ľudovít Veselý** (* 28. september 1910, Budapešť – † 14. december 1944, Kováčová) bol slovenský rímskokatolícky kňaz, protifašistický bojovník, účastník SNP.

## Rodina
* otec Alojz Veselý
* matka Helena rod. Hradilová 

## Životopis
Študoval teológiu v seminári v Banskej Bystrici (19291932), 1932 vysvätený za kňaza. Počas štúdia v Banskej Bystrici  tajomník Literárnej školy banskobystrických klerikov. V roku 19331936 rokuk. kňaz, 19361940 dôstojník duchovnej služby čs. resp. slov. armády z povolania, 19401944 administrátor fary vo Zvolenskej Slatine. Odporca fašistického režimu na Slovensku, pre pokus o útek do zahraničia, po prezradení zatknutý, prepustený z armády. V civilnej duchovnej správe podporoval protifašistický odboj, zapojil sa do SNP ako spravodajský dôstojník 1. čs. armády na  Slovensku. Po potlačení Povstania do hôr opäť zapojený do ilegálneho odboja, ukrýval sa v seminári v Banskej Bystrici, 12. decembra 1944 nem. bezpečnostnými orgánmi zatknutý, odsúdený na trest smrti a popravený. 

## Ocenenie
* Roku 1946 vyznamenaný Radom SNP I.tr. a povýšený na majora in memoriam

## Literatúra
* Slovenský biografický slovník

## Externé odkazy
* 

Kategória:Osobnosti SNP
Kategória:Slováci odsúdení na trest smrti
Kategória:Osobnosti z Budapešti
Vladimír Vestenický

**Vladimír Vestenický** (* 14. december 1919, Brusno – † 20. február 1979, Bratislava) bol slovenský maliar.

## Životopis
Narodil sa v rodine krajčíra Jozefa Vestenický (* 1894 † 1960) a jeho manželky Anny rod. Rizoniovej (* 1900 † 1982). Základnú školu navštevoval a 1931-38 študoval na gymnáziu v Prievidzi, 19411943 na Odd. kreslenia a maľovania na SVŠT v Bratislave. Absolvoval študijné pobyty v Madride (1943-1944) a v Paríži (1945). V Paríži žil s prestávkami až do roku 1947. Roku 1948 sa stal starostom Prievidze. Roku 1950 obvinený z velezrady a väznený v Ilave a Leopoldove. Od roku 1952 žil v Bratislave. Umelecké začiatky nachádzal v sociálne cítiacich prácach. V povojnovom období hlavnou témou jeho diel sa stalo SNP a budovateľské námety, ale aj mestské veduty a krajiny. Maľoval aj portréty a autoportréty. Maľoval pre významné spoločenské inštitúcie v Bratislave, v Prahe v Banskej Bystrici a i. V Banskej Bystrici aj vystavoval (1979). Jeho diela sú v Slovenskej národnej galérii (SNG) v Bratislave, Galérii mesta Bratislava (GMB), Stredoslovenskej galérii v Banskej Bystrici, a v Krajskej galérii v Nitre. Roku 1972 zaslúžilí umelec.

## Referencie

## Literatúra
* Slovenský biografický slovník

## Externé odkazy
* 
* 

Kategória:Osobnosti z Chrenovca-Brusna
Kategória:Slovenskí maliari
Kategória:Česko-slovenskí zaslúžilí umelci
Ján Jozef Veterl

**Ján Jozef Veterl** (Vetterl) (* Slovensko) bol kníhtlačiar.

## Životopis
Majiteľ tlačiarne v Banskej Bystrici, ktorú kúpil od Zuzany Štefániovej. Podnik sa mu nepodarilo vyviesť z finančných ťažkostí, preto ho 1830 predal Filipovi Macholdovi. Počas krátkeho pôsobenia vytlačil len niekoľko drobných tlačí, medzi nimi vlastné príležitostné verše (1830) venované banskobystrickému biskupovi Jozefovi Belánskemu.

## Literatúra
* Kto bol kto v histórii Banskej Bystrice 12552000
* Slovenský biografický slovník

## Externé odkazy
* 

Kategória:Kníhtlačiari
Kategória:Slovenskí vydavatelia
Jozef Vido

**Jozef Vido** (*  1909, Banská Bystrica - †  1997, Slovensko) bol  pedagóg.

## Životopis
Učiteľ na Vyššej pedagogickej škole v Banskej Bystrici. Stredoškolský profesor chémie a botaniky na Strednej všeobecnovzdelávacej škole (neskôr gymnázium) v Banskej Bystrici.

## Literatúra
* Kto bol kto v histórii Banskej Bystrice 12552000

## Externé odkazy
* 

Vido, Jozef
Vido, Jozef
Branislav Viest

**Branislav Viest** (* 18. november 1894, Myjava – † 25. február 1952, Lučenec) bol obchodník, verejný činiteľ, protifašistický bojovník.

## Rodina
* otec Karol Viest
* matka Eleonóra rod. Rosiarová 

## Životopis
Po skončení základnej školskej dochádzky sa vyučil za obchodníka v Rimavskej Sobote. Majiteľ veľkoobchodnej firmy v Lučenci a v Lovinobani. Od 1920 politicky pracoval v Slovenskej národnej a roľníckej strane. Národný pracovník, spoluzakladateľ, majiteľ a vydavateľ, redaktor Národného týždenníka v rokoch 19281939. Počas Prvej Slovenskej republiky účastník ilegálneho protifašistického odboja, zúčastnil sa príprav SNP, 20. októbra 1943 bola v jeho byte porada reprezentantov občianskeho odboja, ktorá ho poverila nadviazaním spojenia s predstaviteľmi odboja v Banskej Bystrici, neskôr vykonával funkciu spojky medzi odbojovým hnutím v Novohrade a Banskou Bystricou. Po roku 1945 organizátor DS v Lučenci, 1948 z politických príčin prenasledovaný. Prispieval úvodníkmi a článkami o národnostných problémoch, aktuálnych otázkach Lučenca a Novohradu. Člen Slovenskej národnej rady. Činný funkcionár Novohradského evanjelického seniorátu.

## Ocenenie
* Roku 1947 vyznamenaný Čs. vojnovým krížom 1939 a Čs. vojenskou medailou Za zásluhy I.st.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike riadok 371 - evanjelická farnosť Myjava

Kategória:Osobnosti SNP
Kategória:Osobnosti z Myjavy
Kategória:Slovenskí podnikatelia
Kategória:Slovenskí obchodníci
Ivan Viest

**Ivan Viest** (* 23. október 1882, Revúca – † 13. apríl 1963, Bratislava) bol slovenský železničný inžinier a protifašistický bojovník.

## Rodina
* otec Gustáv Viest
* matka Jana rod. Grnáčova
* brat Rudolf Viest 

## Životopis
Študoval na gymnáziu v Kežmarku, 19001904 na polytechnike v Budapešti. Hospodársky a odborný pracovník železničnej dopravy na Slovensku. Pracoval v službách Ministerstva železníc v Prahe a v Bratislave. Konštruktér viacerých sérií parných  rušňov. Účastník protifašistického odboja, počas SNP poverený riadeným železničnej dopravy na povstaleckom  území. Pracovník Povereníctva pre železnice v Banskej Bystrici, zodpovedný najmä za stavbu obrnených vlakov a zabezpečovanie železničných spojení medzi jednotlivými povstaleckými oblasťami. Spolutvorca slov. železničnej terminológie v podobe technických viacjazyčných a náučných slovníkov, elektrotechnických a strojárskych prekladových slovníkov. Publikoval v novinách a časopisoch. Prekladal z maďarčiny a ruštiny.

## Ocenenie
* Roku 1947 vyznamenaný Radom SNP I.tr. a Čs. vojenskou medailou Za zásluhy I.st.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike záznam číslo 57 - evanjelická farnosť; pokrstený ako Ivan Gustav Viest

Kategória:Osobnosti SNP
Kategória:Osobnosti z Revúcej
Karol Ladislav Viest

**Karol Ladislav Viest** (* 27. jún 1885, Myjava - † 11. september 1947, Hlboké) bol  evanjelický kňaz, kultúrno-osvetový pracovník, národný pracovník.

Jeho otec bol Karol Viest (* 18. júl 1844 - † 30. január 1903) a matka Eleonóra rod. Rosiarová.

## Životopis
Študoval na gymnáziu v Banskej Bystrici, Rimavskej Sobote, potom v Meztúre a v Sarvaši, 1906 maturoval. V roku 1906-1910 poslucháč teológie na evanjelickej teologickej akadémii v Bratislave, 1910 ordinovaný za kňaza. Kaplán v Hlbokom, farár v Častkove, od 1923 natrvalo v Hlbokom. Počas prvej ČSR sa politicky aktivizoval v Republikánskej strane poľnohospodárskeho a maloroľníckeho ľudu. Upodozrievaný z ilegálnej odbojovej činnosti, politicky prenasledovaný a väznený. Spracoval dejiny evanjelickej cirkvi v Hlbokom, doplnené o životopis Jozefa Miloslava Hurbana (práca zostala v rukopise). Zakladateľ a predseda Samovzdelávacieho spolku, Potravného spolku a Spolku J. M. Hurbana. Roku 19341947 pokladník nitrianskeho seniorátu.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike riadok 182 - evanjelická farnosť v Myjave

Kategória:Slovenskí evanjelickí kňazi
Kategória:Osobnosti z Myjavy
Milota Vetráková

**Milota Vetráková** (* 8. marec 1950, Málinec) je vysokoškolská pedagogička a ekonómka.

## Životopis
Vysokú školu ekonomickú v Bratislave, špecializácia Ekonomika a riadenie vnútorného obchodu ukončila v roku 1974. Vedecko- pedagogickú hodnosť kandidát ekonomických vied získala v roku 1982, 1987 bola menovaná doc., 2002 bola inaugurovaná za prof. Pre profesionálnu kariéru sú významné jej študijné pobyty a kurzy v zahraničí, najmä na University of West a Manchester Metropolitan v Anglicku, Fachhochshule Kempten a Freundenstadt v Nemecku, University of South Carolina v USA, vzdelávací program priemyselnej politiky v Japonsku. V roku 19741975 stredoškolská profesorka na gymnáziu v Považskej Bystrici, od 1974 – doteraz členka Katedry cestovného ruchu a spoloč. stravovania Ekonomickej fak. UMB v Banskej Bystrici, 19901993 prodekanka pre pedagogickú činnosť, 19941999 dekanka Ekonomickej fak. UMB v Banskej Bystrici, 20002002 prodekanka pre pedagogickú činnosť Ekonomickej fak. UMB v Banskej Bystrici, od 2003 dekanka Ekonomickej fak. UMB v Banskej Bystrici. Svoju odbornosť v pedagogickej činnosti orientuje na riadenie ľudských zdrojov, personálny manažment, manažérsku komunikáciu. Pod jej vedením v roku 1999 získala Ekonomické fak. medzinárodný certifikát systému kvality podľa normy ISO 9001 ako prvá na Slovensku, po certifikačnom audite v 2003 bol fakulte udelený certifikát podľa noriem ISO 9001:2000 a Ekonomická fak UMB v Banskej Bystrici získala medzinárodné akreditácie v študijných programoch na dvoch katedrách. Je členkou vo vedeckých radách na fakultách univerzít doma aj v zahraničí. Výsledky pedagogickej a vedeckovýskumnej činnosti publikovala v učebných textoch, v monografii, v odborných knižných publikáciách, vedeckých a odborných prácach, recenziách a posudkoch knižných publikácií. Na publikované práce je 121 citácií doma a v zahraničí. Svoje odborné vedomosti úspešne prezentovala na 25 konferenciách doma i zahraničí.

## Literatúra
* UMB Banská Bystrica

## Externé odkazy
* 

Kategória:Osobnosti z Málinca
Kategória:Slovenskí vysokoškolskí pedagógovia
Kategória:Slovenskí ekonómovia
Kategória:Slovenskí stredoškolskí pedagógovia
Kategória:Vyučujúci na Ekonomickej fakulte Univerzity Mateja Bela v Banskej Bystrici
Kategória:Dekani Ekonomickej fakulty Univerzity Mateja Bela v Banskej Bystrici
Ondrej Viazanica

**Ondrej Viazanica** (* 15. august 1920, Banská Bystrica-Kremnička - † 23. júl 1985, Banská Bystrica) bol slovenský obchodník, športovec-lyžiar, športový funkcionár.

## Životopis
Vyučil sa za obchodníka a pracoval v predajni Šport-Šeb2k v Banskej Bystrici. Organizátor príprav a účastník SNP vo Vysokoškolskom strážnom odd. Zaradený do kancelárie náčelníka štábu na Veliteľstvo pozemného vojska v Banskej Bystrici (1943), účastník bojových akcií počas SNP. Po ústupe Povstania do hôr zajatý v Hiadeľskom sedle, väznený v Banskej Bystrici, pri oslobodzovaní Banskej Bystrici-Radvane ranený (25. marca 1945), odvtedy invalid. Pretekár-lyžiar za KSTL Banská Bystrica (40. roky 20. stor.), počas vojenskej prezenčnej služby za OAP Bratislava (na memoriáli pplk. E. Budinského 3. februára 1944 získal 1. miesto v behu na 18 km so streľbou). Po oslobodení predavač a vedúci predajne Šport v Banskej Bystrici (od 1. mája 1949-máj 1985). Poslanec MsNV v Banskej Bystrici (1954-1960). jeden zo zakladateľov TJ Banská Bystrica-Radvaň. Pôsobil v TJ Istra Smrečina Banská Bystrica.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí lyžiari
Kategória:Osobnosti SNP
Kategória:Osobnosti z Banskej Bystrice
Stanislav Vilhelmovič

**Stanislav Vilhelmovič** (Stanko) (*  asi Považská Bystrica) bol kupec, podnikateľ.

## Rodina
* otec Vilhelm 
* manželka Agneša Bergová 

## Životopis
Okolo 1441 si kúpil dom na námestí v Kremnici a stal sa kremnickým mešťanom. Prostredníctvom sobáša s vdovou Agnešou Bergovou, rod. Jungovou získal majetok ťažiarov Jungovcou v Banskej Bystrici (1469 majetok zdedil). Časť majetku   banskobystrických Jungovcov mal v zálohu (pred 1456). Postupne sa stal v strednej Európe známym veľkoobchodníkom s drevom, ktoré ťažil v kráľovských lesoch v okolí Brezna. Spoluvlastník žilinského dedičného richtárstva.

## Literatúra
* Slovenský biografický slovník

## Externé odkazy
* 

Kategória:Slovenskí podnikatelia
František Vince

**František Vince** (* 27. október 1936, Nitra – † 18. marec 1979, Banská Bystrica) bol drevársky odborník a vysokoškolský pedagóg.

## Rodina
* otec František Vince
* matka Alžbeta rod. Lackovičová 

## Životopis
Študoval na SPŠ stavebnej v Nitre, na Drevárskej fak. VŠLD vo Zvolene. Stážista na drevárskej fak. vo Varšave a v  Brašove, 1973 v Oslo. Technický pracovník v Žarnovici od 1963 na Drevárskej fak. VŠLD vo Zvolene, 19631965 výskumný pracovník, od 1965 vysokošk. ped., prednášal technológiu nábytku, drevených konštrukcií a stavieb. Vo vedeckom výskume sa zameral na typológiu a konštrukciu drevárskych výrobkov. Publikoval odborné štúdie a články.

## Literatúra
* Slovenský biografický slovník

## Externé odkazy
* 

Kategória:Osobnosti z Nitry
Pavel Višňovský

**Pavel Višňovský** (* 30. jún 1913, Banská Štiavnica – † 7. január 1994, Zvolen) bol  geodet, vysokoškolský pedagóg.

## Rodina
* otec Daniel Višňovský
* matka Matilda rod. Schwarzová
* brat Štefan Višňovský 

## Životopis
Vysokoškolský profesor na VŠLD vo Zvolene, jej rektor. Pracovník (1936), neskôr vedúci Katastrálneho meračského úradu v Banskej Bystrici (1941-1945). Autor publikácií o využití geodézie v lesníctve a o leteckej fotogrametrii, spoluautor  vysokoškolskej učebnice, početných vedeckých a odborných prác. Autor patentových vynálezov, autorských osvedčení. Nositeľ viacerých vyznamenaní.

## Literatúra
* Slovenský biografický slovník

## Externé odkazy
* 

Kategória:Narodenia v 1913
Kategória:Úmrtia v 1994
Kategória:Slovenskí geodeti
Kategória:Slovenskí pedagógovia
Kategória:Slovenskí autori náučnej literatúry
Kategória:Osobnosti z Banskej Štiavnice
Štefan Višňovský

**Štefan Višňovský** (* 10. december 1909, Banská Štiavnica – † december 1944, Kováčová) bol slovenský strojný inžinier, elektrotechnik a protifašistický bojovník.

Jeho otec Daniel Višňovský, matka Matilda rod. Schwarzová, brat Pavel Višňovský.

## Životopis
Študoval na gymnáziu v Banskej Štiavnici, elektrotechnické a strojné inžinierstvo na ČVUT v Prahe. V roku 1936 absolvoval a dosiahol titul Ing.. Počas štúdia sa zúčastnil študijného pobytu v Lipsku. Pôsobil ako technický úradník štátnych železníc vo Zvolene, zaoberal sa otázkami elektrifikácii slovenských železníc a vypracoval návrh jej postupnej realizácie. Účastník protifašistického odboja, zapojil sa do príprav SNP v okolí Zvolena, počas neho člen SNR, od 1. september 1944 povereník pre dopravu a verejné práce. Po ústupe SNP do hôr sa ukrýval v oblasti Kališťa, neskôr v Banskej Bystrici. Koncom decembra bol zatknutý príslušníkmi Pohotovostných oddielov Hlinkovej gardy vo Zvolene, popravený bol pri Kováčovej. Na jeho počesť sa od 1947 organizuje vo Zvolene Memoriál v pästiarstve.
náhľad|vpravo|Pamätná tabuľa na rodnom dome v B. Štiavnici
## Ocenenie
* Roku 1945 vyznamenaný Radom SNP I. triedy; 1946 Čs. vojnovým krížom 1939 in memoriam

## Literatúra
* Slovenský biografický slovník

## Externé odkazy
* Záznam o narodení a krste v matrike 
* 

Kategória:Osobnosti z Banskej Štiavnice
Kategória:Slovenskí strojní inžinieri
Kategória:Slovenskí elektrotechnici
Kategória:Osobnosti SNP
Kategória:Absolventi Českého vysokého učení technického
Kategória:Popravené osobnosti
Ľudovít Višňovský

**Ľudovít Višňovský** (* 15. júl 1939, Zombor) je slovenský vysokoškolský pedagóg.

## Životopis
Študoval na Strednej pedagogickej škole pre vzdelávanie učiteľov NŠ v Lučenci (1953-1957), absolvoval štúdium na Vysokej škole pedagogickej v Bratislave (1957-1961), 1969 PhDr., 1972 CSc., 1977 docent, 1986 bol vymenovaný za profesora. 

Od roku 1961  pôsobí na Pedagogickom inštitúte v Banskej Bystrici (v súčasnosti Pedagogická fakulta UMB v Banskej Bystrici) ako asistent, odborný asistent, docent a profesor na Katedre pedagogiky. Prednáša metodológiu pedagogiky, teóriu výchovy a teóriu  rodinnej výchovy. Vo svojej publikačnej činnosti sa zameriava na problém teórie výchovy, pedagogickej metodológie, pedeutológie, teórie rodinnej výchovy a výchovy k manželstvu a rodičovstvu. Na PF UMB v Banskej Bystrici vykonával funkciu vedúceho katedry (1975-1980), prodekana (1980-1983 a 1996-1998), dekana (1983-1990). Od roku 1998 je opäť dekanom. Je členom Slovenskej pedagogickej spoločnosti pri SAV, Slovenskej spoločnosti pre plánované rodičovstvo a výchovu k rodičovstvu a členom Vedeckého kolégia pre pedagogiku a psychológiu. 
Je autorom a spoluautorom monografickej a učebnicovej literatúry, publikoval vedecké a odborné štúdie, vedecko-populárne články v časopisoch a zborníkoch doma aj v zahraničí.

## Ocenenie
* Roku 1974 nositeľ titulu Vzorný učiteľ; 1979 obdržal vyznamenanie Za vynikajúcu pedagogickú prácu; 1989 Za zásluhy o výstavbu
* 2001 Cenu primátora mesta Banská Bystrica za roku 2000 za dlhoročnú pedagogickú činnosť a podiel na rozvoji mesta

## Dielo
* Obsah, formy a metódy práce s mládežou vo výchove mimo vyučovania, Martin roku 1970
* Formy a metódy práce s mládežou vo výchove mimo vyučovania, Banská Bystrica roku 1980
* Pedagogická prax, jej formy a organizácia, Banská Bystrica roku 1978
* Vybrané kapitoly z teórie výchovy, Žilina 
* Metodika diplomovej práce, Banská Bystrica
* Triedny učiteľ, Bratislava roku 2000
* Základy školskej pedagogiky, Bratislava roku 2001 (spoluaut.)

## Literatúra
* Kto bol kto v Banskej Bystrici v roku 2001

## Externé odkazy
* 

Kategória:Slovenskí vysokoškolskí pedagógovia
Rudolf Viktorin

**Rudolf Viktorin** (* 13. júl 1898, Tešice - † 3. jún 1986, Bratislava) bol československý dôstojník a protifašistický bojovník.

## Rodina
* otec Martin Viktorin
* matka Mariana Mazáčová 

## Životopis
Študoval na reálnom gymnáziu v Hodoníne, na lesníckej škole v Písku. V roku 1917-1918 vojak rah.-uh. armády, potom úradník na rôznych miestach, 1945-1950 dôstojník ZNB. Po rozbití republiky organizátor ilegálneho protifašistického hnutia  na severozápadnom Slovensku udržiaval kontakty so skupinou Flóra, signatár jej Memoranda (1943). Spolupracovník partizánskych skupín, ilegálnej SNR. Člen povstaleckého ÚV KSS a Vojenského ústredia SNR v Banskej Bystrici. Účastník zjednocovacieho zjazdu KSS a sociálnej demokracie v Banskej Bystrici (17. september 1944). Bezpečnostný veliteľ v Banskej Bystrici (máj 1945)). 

V povojnových rokoch sa zúčastnil na budovaní novej Verejnej a Štátnej bezpečnosti na Slovensku. Politicky prenasledovaný, v roku 1953 odsúdený v procese s Oskarom Valáškom a spol., väznený, 1963 rehabilitovaný.

## Ocenenie
* Roku 1945 vyznamenaný Čs. vojnovým krížom 1939; 1945 a 1946 Radom SNP I.tr; 1946 Za zásluhy I0.st.; 1973 Radom Víťazneho februára

## Literatúra
* Slovenský biografický slovník

## Pozri aj
* Proces s Oskarom Valáškom a spol.

## Externé odkazy
* 

Kategória:Odsúdení vo vykonštruovaných procesoch v Česko-Slovensku
Kategória:Príslušníci Česko-slovenskej armády
Kategória:Osobnosti SNP
Jozef Vizár

**Jozef Vizár** (Vizy) (* 26. február 1909, Vrútky - † 18. november 1951, Banská Bystrica) bol lesný inžinier, športovec-oštepár.

Jeho brat Damjan Vizár 

## Životopis
Lesmajster v Čiernom Balogu, vedúci polesia vo Veľkých Uherciach, odborný pracovník Povereníctva poľnohospodárstva a lesného hospodárstva v Bratislave, riaditeľ lesného závodu na Starých Horách. Reprezentant Československa v hode oštepom, zakladateľ plavectva vo Vrútkach.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí oštepári
Kategória:Slovenskí lesní inžinieri
Kategória:Osobnosti z Vrútok
Damjan Vizár

**Damian Vizár** (Vizy) (* 2. október 1912, Vrútky – † 17. december 1991, Banská Bystrica) bol lekár – fyziater a balneológ.

Jeho brat Jozef Vizár
* manželka Ružena rod. Benedeková 

## Životopis
Odborný lekár fyziatrie, balneológie a liečebnej rehabilitácie. Sekundárny lekár v Metskej nemocnici v Banskej Bystrici (19371939), okresný a župný lekár v Banskej Bystrici (19441945). Zdravotný referent a člen Revolučného ONV, zároveň vedúci lekár Masarykovej ligy proti tuberkulóze (19441948), obvodný lekár v Robotníckej poisťovni (19441952) a súkromný lekár v Banskej Bystrici; lekár inšpekcie práce na sociálnom referáte KNV v Banskej Bystrici (19501952).  Zakladateľ a prvý primár fyziatricko-rehabilitačného odd. KÚNZ v Banskej Bystrici (19531976); primár odd. zdravotnej starostlivosti o telovýchovu a šport (19531966); zároveň podpredseda Slovenskej spoločnosti liečebnej rehabilitácie (1953), lekár Športového klubu Sokol v Banskej Bystrici (1953) a závodný lekár KÚNZ v Banskej Bystrici (19561960). Krajský inšpektor pre Stredné zdravotnícke školy na Odbore školstva KNV v Banskej Bystrici (19791983); samostatne pracujúci lekár NsP  KÚNZ v Banskej Bystrici (19831984). Šéflekár čs. športovej výpravy na Svetovom festivale mládeže a študentstva v Moskve (1957) a okresných športových klubov. Činovník a funkcionár ČSČK, ČSZTV, člen MS, Demokratickej strany (19451946) a  i. Počas SNP šéflekár Leteckého útvaru Tri Duby a Leteckej školy, organizátor Vojenskej školy zdravotníkov. Vedúci lekár, odborný dozor pri exhumácii obetí vojny v masových hroboch v okolí Banskej Bystrice (1945). Autor state "Lekár v Povstaní" a pri oslobodzovaní v knihe "Nezabúdame" (BB, roku 1949). Autor odborných článkov, prednášok, relácií v rozhlase a v televízii, v novinách a v časopisoch. Spoluautor knižných publikácií a zdravotníckych učebníc. Nositeľ viacerých štátnych vyznamenaní.

## Literatúra
* Kto bol kto v histórii Banskej Bystrice 12552000
* 100 rokov Nemocnice FDR v Banskej Bystrici

## Externé odkazy
* 

Kategória:Slovenskí lekári
Kategória:Osobnosti z Vrútok
Otto Vízner

**Otto Vízner** (* 6. jún 1920, Ľubietová† 11. február 1990, Ľubietová) bol slovenský evanjelický kňaz, prekladateľ.

## Životopis
Študoval na gymnáziu v Banskej Bystrici (do roku 1939), teológiu v Bratislave. Kaplán v Ľubietovej, Spišskej Novej Vsi, Necpaloch a v Prešove, profesor-katechéta na gymnáziu v Martine (od roku 1946). Politicky prenasledovaný, odsúdený vo vykonštruovanom procese proti skupine evanjelických kňazov. Po prepustení robotník vo Zvolene a Banskej Bystrici. Činný v obrodnom hnutí cirkvi (1968). Autor učebnice *Vierouka a mravouka* (1949), v rukopise ostala dizertačná práca *Božie ustanovenie života* (1953). Prekladateľ diela *Symbolické knihy* (preklad pripravený 1951, vyšiel až 1992), odborných článkov. Niekoľko statí publikoval v *Lutherische Rundschau*.
Zomrel v Ľubietovej 11. februára 1990 vo veku 69 rokov na infarkt.

## Referencie

## Literatúra
* Kto bol kto v histórii Banskej Bystrice 12552000
* Evanjelici v dejinách slovenskej kultúry

## Externé odkazy
* 
* Otto Vízner - študentská práca spracovaná v rámci projektu Nenápadní hrdinovia v zápase s komunizmom, Martin 2015 Dostupné online

Kategória:Slovenskí evanjelickí kňazi
Kategória:Slovenskí prekladatelia
Kategória:Politicky prenasledovaní v Česko-Slovensku
Kategória:Osobnosti z Ľubietovej
Jozef Vlachovič

PhDr. **Jozef Vlachovič**, CSc. (* 12. marec 1929, Trstín - † 18. január 1977, Bratislava) bol  historik, múzejník.

## Rodina
* otec Valentín Vlachovič
* matka Mária rod. Srnková 

## Životopis
Študoval na gymnáziu v Trnave, históriu a germanistiku na FF UK v Bratislave, 1967 PhDr. Stredoškolský učiteľ v Trebišove, 1953-1965 pracovník Hist. ústavu SAV, 1965-1977 riaditeľ SNM v Bratislave. Autor vyše 40 štúdií venovaných najmä 
histórii slov. baníctva a banského školstva v 16. až 19. stor. Venoval sa histórii  baníctva a banských miest,  osobitne histórii Banskej Bystrice a Banskej Štiavnice. Práce uverejňoval v domácich a zahraničných odborných periodikách, v  rkp. ostala práca o dejinách bansko-štiavnickej akadémie. Prekldateľ a editor nem. pitoreskného románu Uhorský Simplicissimus. Organizátor slov. múzejníctva.

## Dielo
* 
* Hutnícke spracovanie medených rúd v Banskej Bystrici v druhej pol. 16.stor. In: Hist. štúdie 5, 1959, s. 110-148;
* Stredoslovenské banské mestá a protihabsburské povstania v prvej tretine 17. stor., Hist. časopis,8, 1960, s. 526-556;
* Technika dobývania, ťažby a úpravy rúd v mediarskom podniku v Ban. Bystrici 16.-18. stor. In. Hist.štúdie 7,1961, s.5-30

## Literatúra
* Slovenský biografický slovník

## Externé odkazy
* 

Kategória:Narodenia v 1929
Kategória:Úmrtia v 1977
Kategória:Slovenskí múzejníci
Kategória:Slovenskí historici
Kategória:Slovenskí publicisti
Kategória:Osobnosti z Trstína
Kategória:Múzejníci
František Vlossák

**František Vlossák** (Vlošák) (* 22. október 1864, Bobrov – † 30. marec 1956, South Bethlehem) bol rímskokatolícky kňaz a krajanský činiteľ.

## Rodina
* otec Jozef Vlossák
* matka Terézia rod. Odrobinárová 

## Životopis
Študoval na gymnáziu v Trstenej, Oradei a v Levoči, teológiu v Banskej Bystrici a v Louvain (Belgicko), 1891 vysvätený za rokuk. kňaza. Roku 1891 odišiel do USA, kde pôsobil ako kaplán a administrátor na viacerých miestach, naposledy v South  Bethlehem, potom dočasný kaplán vo viacerých kláštorocha v tábore kat. veteránov. Aktívny činiteľ v krajanskom hnutí v USA, zakladal slov. osady a spolky, spoluzakladateľ MS v Amerike, jej prvý účtovník, 1895 spoluzakladateľ Spolku slov.  kňazov, 1906 spoluorganizoval prvý kat. slov. kongres, zaslúžil sa o vybudovanie kostola a školy.

## Literatúra
* Slovenský biografický slovník

## Externé odkazy
* 
* Indexovaný záznam o narodení a krste v matrike záznam číslo 47; pokrstený ako Franciscus Vlosak

Kategória:Slovenskí rímskokatolícki kňazi
Kategória:Osobnosti z Bobrova
Jozef Vodrážka

**Jozef Vodrážka** (* 25. február 1899, Banská Štiavnica – † 8. október 1987, Topoľčianky) bol notár, verejný činiteľ, ochranca prírody a február.

## Rodina
* otec Vojtech Vodrážka
* matka Alojzia rod. Štubňová 

## Životopis
Maturoval na gymnáziu v Banskej Štiavnici, 1921 absolvoval náukobeh pre obvodných notárov v Banskej Bystrici. Pôsobil ako notár, verejný činiteľ, 19501960 vedúci plánovacieho odd. Riaditeľstva Št. lesov v Topolčiankach. Angažoval sa v miestnej kultúre, hlavný v amatérskom divadelníctve a v hasičstve. Pracoval ako ochranca prírody. Spoluautor monografie o Topolčianskach, článkami prispieval do Slov. denníka a časopisu Život. Zakladateľ úverového družstva. Nositeľ ocenení.

## Dielo
* Topolčianky, Bratislava roku 1971 roku 1971 (so Š. Rakovským)

## Literatúra
* Slovenský biografický slovník

## Externé odkazy
* 

Kategória:Osobnosti z Banskej Štiavnice
Ondřej Vogeltanz

**Ondřej Vogeltanz** (* 20. august 1932, Banská Bystrica) je český scenárista a dramaturg.

## Životopis
Študoval na Filmovej akadémii múzických umení v Prahe, absolvoval roku 1956.
V roku 1956-1958 pracoval v redakcii zábavných programov Čs. televízie Praha. Z politických dôvodov prepustený zo zákazom práce v kultúre, 1958-1959 baník v  Jáchymovských baniach. V roku 1963-1983 dramaturg dramatického vysielania Čs. televízie Praha. 

Zaoberal sa najmä námetmi z diela A. Branalda (Chléb a písně, 1961; Stříbrná paruka, 1970; Dva muži v jedné válce, zakázané). Z ďalšieho diela: dramatizácie Ticho (J. Bondarev, 1960, Zlá minuta (E. Vachek, 1965), Podivný výslech (M. Twain, 1969); scenáre filmov: Tajemství ocelového města (1978), Poslední propadne peklu (1982), Odstřel (1982); scenáre tel. inscenácií: Mistr  Kampanus (1969, zakázané), Princ a chuďas (M. Twain, 1971), Pozdrav z přístavu (1979) a i.

## Referencie


## Literatúra
* Československý biografický slovník

## Externé odkazy
* 
* 
*  
* Ondřej Vogeltanz na FDb.cz

## Zdroj
* 

Kategória:Českí scenáristi
Kategória:Českí dramaturgovia
Kategória:Osobnosti z Banskej Bystrice
Kategória:Absolventi FAMU v Prahe
Ladislav Vokáň

**Ladislav Vokáň** (* 24. február 1914, Banská Bystrica – † 30. máj 1970, Banská Bystrica) bol slovenský právnik a športový funkcionár.

Dlhoročný predseda Stredoslovenskej župy hokejovej v Banskej Bystrici; správca Zimného štadióna v Banskej Bystrici. Venoval sa výchove hokejistov v žiackych kategóriách.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí právnici
Kategória:Osobnosti z Banskej Bystrice